  Наталья Тетерина Толсурлэн нырысетӥ нуналъёсаз Глазкарысь Свободы площадьын валтӥсь Выль ар кызэз пуктозы. Со сярысь муниципалитетлэн пресс-службаез ивортэ. Вож лысо чебераез усьтонлы сӥзем сӥё-дано ужрадъёс 22-тӥ толсуре ортчозы. Та нуналэ ик сямлы пӧрмем Никольской ярмарка ужаны кутскоз. Лымылэсь гурезь Удмуртилэн уйпал шоркараз праздникъёс азьынгес усьтӥськоз. Та нуналъёсы ик карысь урамъёсты Выль арлы чеберъяны кутскозы. Кыкетӥ кыз Йӧ дворец дорын пуктэмын луоз. Выль арлы сӥзем ужрадъёсын афишаез праздник азьын шараялозы. Лулчеберетъя но спортъя управление узыр пуштросо программа дася. Вань ужрадъёс сярысь #НаКаникулыВГлазов хештегъя тодыны луоз. Тегъёс: Лулчеберет Удмуртия Глазкар кыз Выльар  